

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO, ESANČIO ANYKŠČIŲ R. SAV.,   
ANYKŠČIŲ SEN., NAUJŲJŲ ELMININKŲ K., ANTANO VALMUSO G. 2, PERDAVIMO PATIKĖJIMO TEISE NACIONALINEI ŽEMĖS TARNYBAI**

**PRIE ŽEMĖS ŪKIO MINISTERIJOS**

2022 m. gruodžio 29 Nr. P13-66

## Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1 ir 3 punktais, Lietuvos Respublikos Vyriausybės 2022 m. lapkričio 23 d. nutarimu Nr. 1142 „Dėl valstybės turto perdavimo Anykščių rajono savivaldybės nuosavybėn“, atsižvelgdamas į 2022 m. gruodžio 28 d. valstybės turto, perduodamo savivaldybės nuosavybėn, perdavimo ir priėmimo aktą Nr. 10-SA-158 / 22-A5-199:

1. P e r d u o d u Nacionalinei žemės tarnybai prie Žemės ūkio ministerijos patikėjimo teise valdyti, naudoti ir disponuoti valstybei nuosavybės teise priklausantį ir valstybės įmonės Turto banko patikėjimo teise valdomą 0,9400 ha ploto žemės sklypą, kadastro numeris 3426/0001:119, unikalus numeris 3426-0001-0119, esantį Anykščių r. sav., Anykščių sen., Naujųjų Elmininkų k., Antano Valmuso g. 2.

2. P a v e d u Pardavimų departamento Turto parengimo skyriaus vadovei Kristinai Jakavonienei pasirašyti 1 punkte nurodyto žemės sklypo perdavimo ir priėmimo aktą.

Generalinis direktorius Mindaugas Sinkevičius

Parengė

Jūratė Riaubiškienė

2022-12-28